বিএনপি চেয়ারপারসন খালেদা জিয়ার সঙ্গে সাক্ষাৎ করেছেন ব্রিটিশ লেবার পার্টির একটি প্রতিনিধি দল। গুলশান কার্যালয়ে গতকাল রাত সাড়ে ৮টায় বাংলাদেশি বংশোদ্ভূত ব্রিটিশ হাউস অব কমন্সের এমপি লেবার পার্টির নেতা, ছায়া স্বরাষ্ট্রমন্ত্রী ড. রূপা হকের নেতৃত্বে তিনজন এমপি এতে অংশ নেন। ঘণ্টাব্যাপী এই বৈঠকে অন্যদের মধ্যে হাউস অব কমন্সের ছায়া হেলথ সেক্রেটারি জোনাথন এসওয়ার্থ এবং ড্যাম রোসিও উইন্টারটন ছাড়াও লেবার পার্টির ‘এলএফবি’ গ্রুপের হাওয়ার্ড ডেভার, সৈয়দ আবুল বাশার, আবদুল হাইসহ ব্যবসায়ী ও চিকিৎসক পেশাজীবী প্রতিনিধি দল অংশ নেন।